text: Tomme dåser er livsfarlige for dyr - ikke mindst for køerne
  12 april 2015 kl. 06.57
  TV SYD har besøgt kvægavler Geert Møller Jensen fra Løgumkloster, han har mistet fem køer, efter at de havde spist øl- eller sodavandsdåser, der var bare smidt på markerne.
  
  Når folk smider dåser ind på Geert Møller Jensens mark ender de ofte i grøntsnitteren. Her bliver skåret i småstykker, og bliver skarpe som glasskår.
  Hver gang sådan et stykke ender i en komave, flænses deres spiserør og maver op, og der er kun en vej, og det er aflivning.
  Og hver gang Geert Møller Jensen må aflive en ko, der har spist øl- eller sodavandsdåser, koster det ham 15.000 kroner.
  En udgift, der ikke er dækket af nogen forsikring.
  Temaugen "stopsvineriet" laves i samarbejde med de øvrige TV2 regioner og TV2.
  